Babelscape/SREDFM huggingface dataset:
Σογκουνάτο Τοκουγκάβα

To Σογκουνάτο Τοκουγκάβα, γνωστό επίσης ως Τοκουγκάβα Μπακούφου και Έντο Μπακούφου, ήταν η τελευταία φεουδαρχική ιαπωνική στρατιωτική κυβέρνηση της περιόδου 1603-1868 μ.Χ. Κεφαλή της κυβέρνησης ήταν ο σόγκουν, που προήρχετο πάντα από τον Οίκο των Τοκουγκάβα. Έδρα του σογκουνάτου Τοκουγκάβα ήταν το Κάστρο του Έντο, ως εκ τούτου, τα χρόνια του σογκουνάτου Τοκουγκάβα έμειναν γνωστά και ως περίοδος Έντο.

Μετά την περίοδο Σενγκόκου των αντιμαχόμενων κρατιδίων, η κεντρική κυβέρνηση αναδιοργανώθηκε σε μεγάλο βαθμό από τον Όντα Νομπουνάγκα κατά τη διάρκεια της περιόδου Αζούτσι-Μομογιάμα. Μετά τη μάχη της Σεκιγκαχάρα το 1600, η κεντρική εξουσία έπεσε στα χέρια του Τοκουγκάβα Ιεγιάσου.

Η κοινωνία στην περίοδο Τοκουγκάβα, σε αντίθεση με τα σογκουνάτα πριν από αυτή, βασιζόταν στην αυστηρή ιεραρχική οργάνωση που εγκαθίδρυσε ο Τογιοτόμι Χιντεγιόσι. Οι νταΐμιο ήταν στην κορυφή, ακολουθούσε η πολεμική κάστα των σαμουράι, με τους αγρότες, τεχνίτες και εμπόρους ν' ακολουθούν. Σε μερικά τμήματα της χώρας, ιδίως σε μικρότερες περιοχές, οι νταΐμιο και οι σαμουράι συνήθως δεν διακρίνονταν ταξικά, καθώς οι νταΐμιο μπορούσαν να εκπαιδευτούν ως σαμουράι πολεμιστές, και οι σαμουράι μπορούσαν να δρουν ως τοπικοί άρχοντες. Η άκαμπτη όμως αυτή φύση της κοινωνικής δομής οδηγούσε σε αδιέξοδα και απελευθέρωση διασπαστικών δυνάμεων. Οι φόροι στους χωρικούς ορίζονταν σε καθορισμένες ποσότητες, οι οποίες δεν λάμβαναν υπόψη τον πληθωρισμό και άλλες αλλαγές στην αξία του χρήματος, με αποτέλεσμα τα έσοδα από φόρους που μάζευαν οι σαμουράι γαιοκτήμονες να αξίζουν όλο και λιγότερο με το πέρασμα του χρόνου. Η κατάσταση αυτή συχνά οδηγούσε σε πολλές διαμάχες μεταξύ των ευγενών και σαμουράι που είχαν πτωχεύσει καθώς και κάποιων ευκατάστατων χωρικών, οι οποίες ποίκιλλαν από τοπικές φασαρίες μέχρι πολύ μεγαλύτερες εξεγέρσεις. Κανείς ωστόσο δεν αποδείχτηκε αρκετά ικανός ώστε να προκαλέσει σοβαρά την ισχύουσα τάξη πραγμάτων μέχρι τον ερχομό ξένων δυνάμεων.

Ο σόγκουν είχε τη στρατιωτική εξουσία στην Ιαπωνία και ήταν πιο ισχυρός από τον αυτοκράτορα, ο οποίος ήταν πολιτικός και θρησκευτικός ηγέτης. Οι υποτελείς είχαν κληρονομικές γαίες και παρείχαν στρατιωτική υπηρεσία στους αφέντες τους. Η εξουσία μοιραζόταν μεταξύ του σογκουνάτου στο Έντο και επαρχιακών φέουδων σε όλο το ιαπωνικό έδαφος. Οι επαρχίες είχαν ένα βαθμό αυτονομίας και τους επιτρεπόταν να κυβερνώνται ανεξάρτητα, με αντάλλαγμα την πίστη τους στον σόγκουν, ο οποίος ήταν υπεύθυνος για τις διεθνείς σχέσεις και την εθνική ασφάλεια. Ο σόγκουν και οι άρχοντες ήταν όλοι νταΐμιο. Οι τοπικοί άρχοντες είχαν τη δική τους γραφειοκρατία, πολιτικές και εδάφη. Ο σόγκουν επίσης διαφέντευε το πιο ισχυρό χαν, το κληρονομικό φέουδο του Οίκου των Τοκουγκάβα. Κάθε βαθμίδα της διοίκησης διαχειριζόταν το δικό της φορολογικό σύστημα.
ΦΚ Ταράζ

Η ΦΚ Ταράζ είναι μια ποδοσφαιρική ομάδα από το Καζακστάν. Έδρα της ομάδας είναι το Taraz Central Stadium. Κέρδισε το πρωτάθλημα της χώρας το 1996 και το κύπελλο το 2004. Το 1998 συμμετείχε στο Κύπελλο Πρωταθλητριών Ποδοσφαίρου Ασίας, όπου και αποκλείστηκε στο δεύτερο γύρο.
Πολ Γουόκερ

Πολ Ουίλλιαμ Γουόκερ (Paul Walker IV, 12 Σεπτεμβρίου 1973 – 30 Νοεμβρίου 2013) ήταν Αμερικανός ηθοποιός και φιλάνθρωπος. Ξεκίνησε την καριέρα του ερμηνεύοντας μικρούς ρόλους σε αρκετά τηλεοπτικά σόου, όπως στο Ατίθασα νιάτα και στο "Touched by an Angel". Ο Πολ Γουόκερ αργότερα διακρίθηκε παίζοντας σημαντικούς ρόλους σε εφηβικές ταινίες όπως "She's All That" και "Varsity Blues". Ωστόσο, διεθνώς έγινε διάσημος το 2001, όπου υποδύθηκε τον Μπράιαν Ο’ Κόννορ, έναν από τους πρωταγωνιστές της ταινίας Οι Μαχητές των Δρόμων, έναν ρόλο που απογείωσε την καριέρα του, τον οποίο επανέλαβε και στις συνέχειες της ταινίας.

Στη συνέχεια απέκτησε εμπορική επιτυχία και σε πολλές άλλες ταινίες δράσης και θρίλερ λαμβάνοντας κριτικούς επαίνους για τις εκτελέσεις του στο Joy Ride (2001), Into the blue (2005) και Running Scared (2006). Επίσης, ο Γουόκερ εισέπραξε μεγάλη επιτυχία και σε άλλα είδη, όπως το δράμα επιβίωσης Eight Below (2006) και στην ταινία πολέμου Flags of Our Fathers (2006). Αργότερα στην καριέρα του, Ο Γουόκερ εμφανίστηκε ως παρουσιαστής στη σειρά Θαλάσσιας Βιολογίας Expedition Great White και έγινε γνωστός για τις φιλανθρωπικές δράσεις του, ιδρύοντας τη φιλανθρωπική οργάνωση Reach Out worldwide (ROWW) το 2010.

Ο Πολ Γουόκερ σκοτώθηκε στις 30 Νοεμβρίου το 2013, σε αυτοκινητικό δυστύχημα, μαζί με έναν φίλο του και οδηγό του αυτοκινήτου. Ο πατέρας και η κόρη του Γουόκερ κατέθεσαν ξεχωριστές αγωγές θανάτου εναντίον της porsche, γεγονός που οδήγησε σε διευθέτηση. Την στιγμή του θανάτου του, ο Γουόκερ δεν είχε ολοκληρώσει τα γυρίσματα για το Μαχητές των Δρόμων 7, το οποίο ολοκληρώθηκε με τη βοήθεια των αδερφών του Cody και Caled. Το τραγούδι See you again του Wiz Khalifa προστέθηκε στο soundtrack της ταινίας, ως αφιέρωμα στον Πολ Γουόκερ.
Η γυναίκα πειρασμός

Η ταινία Η γυναίκα πειρασμός (αγγλ. The Lady Eve) είναι σοφιστικέ κωμωδία παραγωγής 1941 σε σκηνοθεσία Πρέστον Στάρτζες. Η ταινία είναι βασισμένη σε μυθιστόρημα του Μόκτον Χόφι, ενώ το σενάριο γράφτηκε από τον ίδιο τον Στάρτζες. Πρωταγωνιστές της ταινίας είναι ο Χένρι Φόντα και η Μπάρμπαρα Στάνγουικ.

Το 1994 ταινία επελέγη να φυλαχτεί για διατήρηση στο Εθνικό Αρχείο Κινηματογράφου των ΗΠΑ από την Βιβλιοθήκη του Κογκρέσου, με αιτιολόγηση πως είναι πολιτιστικά, ιστορικά και αισθητικά σημαντική.
Δημήτρης Φλιώνης

Ο Δημήτρης Φλιώνης (Θεσσαλονίκη, 8 Απριλίου 1997), είναι Έλληνας καλαθοσφαιριστής. Διαθέτοντας ύψος 190 εκατοστά, αγωνίζεται ως Πόιντ Γκαρντ και Σούτινγκ Γκαρντ, στην ομάδα του Άρη Θεσσαλονίκης.
ΦΚ Αστανά

Η ΦΚ Αστανά είναι μια ποδοσφαιρική ομάδα από το Καζακστάν. Η έδρα της ομάδας είναι στην πρωτεύουσα της χώρας, την Νουρ-Σουλτάν , η οποία ονομάζονταν Αστανά μέχρι της 19 Μαρτίου 2019. Συμμετέχει στο Πρωτάθλημα ποδοσφαίρου Καζακστάν. Αγωνίζεται στο 30000 θέσεων Astana Arena. Ιδρύθηκε το 2009. Έχει κατακτήσει 2 κύπελλα Καζακστάν και ένα σούπερ καπ. Το 2014 κέρδισε το Πρωτάθλημα ποδοσφαίρου Καζακστάν και συμμετείχε στα προκριματικά του ΟΥΕΦΑ Τσάμπιονς Λιγκ 2015-2016, όπου και κατάφερε να προκριθεί στους ομίλους της διοργάνωσης, αποκλείοντας στα πλέι-οφ τον ΑΠΟΕΛ. Έγινε η πρώτη ομάδα από το Καζακστάν που προκρίθηκε στους ομίλους του Τσάμπιονς Λιγκ.
Τζέντι Λι

Ο Τζέντι Λι ("Geddy Lee Weinrib", 29 Ιουλίου 1953) είναι Καναδός τραγουδιστής, μπασίστας και κιμπορντίστας, γνωστός ως μέλος του progressive rock συγκροτήματος Rush.

Το "Music Radar" τον έχει κατατάξει δεύτερο στην λίστα με τους "εξήντα καλύτερους μπασίστες όλων των εποχών" και οι αναγνώστες του περιοδικού "Rolling Stone" τον ψήφισαν τέταρτο στην ανάλογη λίστα. Θεωρείται ιδιαίτερα επδραστικός προς το κίνημα του heavy metal, με καλλιτέχνες όπως ο Στιβ Χάρις και ο Κλιφ Μπάρτον να τον έχουν αναφέρει στις κύριες επιρροές τους.
Φαμπιόλα του Βελγίου

Η Βασίλισσα Φαμπιόλα του Βελγίου ("Fabiola Mora y Aragón", 11 Ιουνίου 1928 - 5 Δεκεμβρίου 2014) ήταν βασίλισσα του Βελγίου ως σύζυγος του Βαλδουίνου. Παρέμεινε σύζυγος του Βαλδουίνου για 33 χρόνια, από το 1960 μέχρι το θάνατό του το 1993. Το ζευγάρι δεν απέκτησε παιδιά, με αποτέλεσμα ο θρόνος να περάσει στον μικρότερο αδελφό του Βαλδουίνου, τον Αλβέρτο Β΄.
Φαέθων με κόκκινο ράμφος

Ο Φαέθων με κόκκινο ράμφος είναι θαλάσσιο πελαγικό πτηνό της οικογενείας των Φαεθοντιδών. Απαντά στις τροπικές θάλασσες των τριών σημαντικοτέρων ωκεανών της υφηλίου. Η επιστημονική ονομασία του είδους είναι "Phaethon aethereus" και περιλαμβάνει 3 υποείδη.

Ο φαέθων με κόκκινο ράμφος αποτελεί ένα από τα τρία είδη του γένους Φαέθων, κομψών σε εμφάνιση πελαγικών πτηνών που περιπλανώνται στις τροπικές θάλασσες των μεγάλων ωκεανών και έρχονται στην στεριά μόνο για να φωλιάσουν.
*Valpy, Francis Edwad Jackson. An Etymological Dictionary of the Latin Language
Επιχείρηση βατραχοπέδιλο

Η Επιχείρηση βατραχοπέδιλο (""Operation Flipper"), ήταν ένα αποτυχημένο καταδρομικό εγχείρημα που πραγματοποίησαν βρετανοί κομάντο κατά τη διάρκεια του Β΄ Παγκοσμίου Πολέμου στη Λιβύη της Βορείου Αφρικής. Στόχος της επιχείρησης ήταν η εξόντωση του Γερμανού στρατάρχη Έρβιν Ρόμελ, προκειμένου να υπάρξει επιτυχής έκβαση στην επιχείρηση "Σταυροφόρος" ("Crusader"") που σχεδιαζόταν από τους Συμμάχους για τα μέσα Νοεμβρίου του 1941, στην ίδια περιοχή, με επίκεντρα το Τομπρούκ και το Γκαμπρ Σάλεχ.
Φαέθων με κόκκινη ουρά

Ο Φαέθων με κόκκινη ουρά είναι θαλάσσιο πελαγικό πτηνό της οικογενείας των Φαεθοντιδών. Απαντά στις τροπικές θάλασσες του Ειρηνικού και του Ινδικού. Η επιστημονική ονομασία του είδους είναι "Phaethon rubricauda" και περιλαμβάνει 4 υποείδη.

Ο φαέθων με κόκκινη ουρά αποτελεί ένα από τα τρία είδη του γένους Φαέθων, κομψών σε εμφάνιση πελαγικών πτηνών που περιπλανώνται στις τροπικές θάλασσες των μεγάλων ωκεανών και έρχονται στην στεριά μόνο για να φωλιάσουν.
Σουηδικό Death Metal

Το Σουηδικό Death Metal (γνωστό και ως Μελωδικό Death Metal) είναι είδος της Death Metal μουσικής, το οποίο προήλθε από την μελωδική προσέγγιση των συγκροτημάτων του Γκέτεμποργκ και της Στοκχόλμης στις αρχές της δεκαετίας του '90.
Πύρινος Εφιάλτης

Η ταινία Πύρινος Εφιάλτης (Πρωτότυπος τίτλος "Sudden Fear") είναι φιλμ νουάρ και θρίλερ αγωνίας παραγωγής 1952 σε σκηνοθεσία Ντέιβιντ Μίλερ. Η ταινία αποτελεί κινηματογραφική μεταφορά του ομώνυμου μυθιστορήματος της Έντνα Σέρι, που διασκευάστηκε για τη μεγάλη οθόνη από την Λενόρ Τζ. Κόφι και τον Ρόμπερτ Σμιθ. Πρωταγωνιστές της ταινίας είναι η Τζόαν Κρόφορντ, ο Τζακ Πάλανς και η Γκλόρια Γκράχαμ. Η Τζόαν Κρόφορντ έλαβε την τρίτη και τελευταία της υποψηφιότητα για Όσκαρ Α' Γυναικείου Ρόλου για την ερμηνεία της.
Άψυρτος

Στην ελληνική μυθολογία ο Άψυρτος ήταν γιος του βασιλιά της Κολχίδας Αιήτη και αδελφός της Μήδειας και της Χαλκιόπης.
Windows NT 3.1

Τα Windows NT 3.1 ήταν η πέμπτη έκδοση των Microsoft Windows και ανήκει στην οικογένεια της Microsoft. Κυκλοφόρησαν στις 27 Ιουλίου του 1993 και ήταν η πρώτη έκδοση των Windows NT ("New Technology" -ελλ. Νέα Τεχνολογία-). Τα Windows NT 3.1 τα διαδέχτηκαν τα Windows NT 3.5. Τα Windows NT 3.1 κυκλοφόρησαν ως μια έκδοση workstation, με όνομα "Windows NT 3.1" καθώς και μια έκδοση για servers με όνομα "Windows NT 3.1 Advanced Server".

Με την κυκλοφορία των Windows NT, η Microsoft επιτυγχάνει έναν πολύ σημαντικό στόχο: την ολοκλήρωση ενός έργου που ξεκίνησε στα τέλη της δεκαετίας του '80 και αποσκοπούσε στη δημιουργία ενός εντελώς νέου εξελιγμένου λειτουργικού συστήματος. "Τα Windows NT αποτελούν μια πολύ σημαντική αλλαγή στον τρόπο με τον οποίο οι εταιρείες μπορούν να ανταποκριθούν στις επιχειρησιακές απαιτήσεις ως προς τη χρήση των υπολογιστών" δήλωσε ο Μπιλ Γκέιτς κατά την επίσημη κυκλοφορία τους.

Σε αντίθεση με τα Windows 3.1, τα Windows NT 3.1 ήταν ένα λειτουργικό σύστημα 32-bit, το οποίο αποτελούσε στρατηγική επιχειρησιακή πλατφόρμα και υποστήριζε εξελιγμένα προγράμματα πληροφορικής και επιστημών. Η επιτυχία των Windows NT 3.1 ήταν περιορισμένη στην αγορά, λόγω των υψηλών απαιτήσεων συστήματος για εκείνη την εποχή, καθώς και λιγοστές εφαρμογές 32-bit που χρησιμοποιούσαν τις δυνατότητες των Windows NT 3.1. Παρ 'όλα αυτά, το λειτουργικό σύστημα έθεσε τα θεμέλια για όλες τις μελλοντικές κυκλοφορίες των Windows NT.
Τζάκοπο Αβάντσο

: "Για τον Μπολονέζο ζωγράφο της ίδιας περιόδου, δείτε: Τζάκοπο Αβάντσι." 
Ο Τζάκοπο Αβάντσο (ιταλικά: "Jacopo Avanzo") ήταν Ιταλός ζωγράφος, ακμάσας στο δεύτερο μισό του 14ου αιώνα. Ήταν μαθητής και συνεργάτης του Αλτικιέρο, που ήταν ιδρυτής της Σχολής της Βερόνας. Με τον Αλτικιέρο φιλοτέχνησαν τις νωπογραφίες του παρεκκλησίου του Αγίου Ιακώβου (ή παρεκκλήσιο του Σαν Φελίτσε) (1379) στην Βασιλική του Αγίου Αντωνίου της Πάντοβας.
Επιχείρηση Σταυροφόρος

Η Επιχείρηση Σταυροφόρος ("Operation Crusader"), ήταν μια εκτεταμένη, η τρίτη κατά σειρά έπειτα από δυο ανεπιτυχείς που προηγήθηκαν, στρατιωτική επιχείρηση που εξαπέλυσαν οι βρετανικές δυνάμεις στο μέτωπο της Βορείου Αφρικής κατά τη διάρκεια του Β΄ Παγκοσμίου Πολέμου εναντίον των γερμανικών στρατευμάτων του στρατάρχη Έρβιν Ρόμελ ('Άφρικα κορπς'), με στόχο την προστασία του Τομπρούκ. Η επιχείρηση πραγματοποιήθηκε από τις 18 Νοεμβρίου του 1941 έως τις αρχές Δεκεμβρίου του ίδιου έτους και αρχικά στέφθηκε από επιτυχία, καθώς στις 7 Δεκεμβρίου οι γερμανικές δυνάμεις συμπτύχθηκαν στην περιοχή της Ελ Αγκέιλα. Ωστόσο, ο Ρόμελ σύντομα ανέλαβε την πρωτοβουλία των κινήσεων και περνώντας στην αντεπίθεση, υποχρέωσε τους Συμμάχους να κλειστούν στο Τομπρούκ, το οποίο πολιόρκησε και τελικά κατέλαβε στις 6 Ιουνίου του 1942.
Meaty Beaty Big and Bouncy

Meaty Beaty Big and Bouncy είναι ο τίτλος της συλλογής τραγουδιών του βρετανικού ροκ συγκροτήματος The Who, η οποία κυκλοφόρησε τον Οκτώβριο του 1971 μέσω της δισκογραφικής εταιρείας "Track Records".

Όλα τα κομμάτια της συλλογής κυκλοφόρησαν στην Μεγάλη Βρετανία σε μορφή σινγκλ, με εξαίρεση το ""Boris the Spider". Τα σινγκλ αυτά γνώρισαν επιτυχία στις Ηνωμένες Πολιτείες και την Μεγάλη Βρετανία και ο τίτλος της συλλογής προήλθε από παρωνύμια των μελών του συγκροτήματος.

Στο εξώφυλλο του δίσκου, τα μέλη του συγκροτήματος κοιτούν τέσσερα παιδιά και ο αρχικός του τίτλος ήταν "The Who Looks Back".

Το "Meaty Beaty Big and Bouncy"" έφθασε στο # 9 στην πατρίδα του συγκροτήματος και το # 11 στο Billboard των Ηνωμένων Πολιτειών, όπου βραβεύθηκε ως πλατινένιο.
Τζάκοπο Αβάντσι

: "Για τον Βερονέζο ζωγράφο της ίδιας περιόδου, δείτε: Τζάκοπο Αβάντσο."

Ο Τζάκοπο Αβάντσι (ιταλικά: "Jacopo d'Avanzi", Μπολόνια μετά τα 1350 - 1416) ήταν Ιταλός ζωγράφος της Αναγέννησης. Υπήρξε ένας από τους μεγαλύτερους εκπροσώπους της Σχολής της Μπολόνιας. Ένα από τα καλύτερα έργα του, που έχει σωθεί, είναι η λεγόμενη «Παναγία της Μετζαράτα». Ορισμένοι κριτικοί, όπως Λάντσι, τον τοποθετούν πάνω από τον Τζόττο. Πρέπει να σημειωθεί ότι ο ζωγράφος αυτός συχνά συγχέεται με τον Jacopo de' Bavozi και κυρίως με τον Τζάκοπο Αβάντσο, ζωγράφο από την Βιτσέντσα.
Ηλίας Γκρης

Ο Ηλίας Γκρης (Σχίνοι Ηλείας, 1952) είναι Έλληνας ποιητής που ανήκει γενεαλογικά στη "Γενιά του '70". Εκτός από ποίηση, έχει εκδώσει ακόμη πεζογραφία, δοκίμια για την ποίηση και τέσσερις θεματικές ανθολογίες.
Στούπα

Η Στούπα Σάντσι χρονολογείται από την εποχή του βασιλιά Ασόκα δηλαδή τον 3ο αιώνα π.Χ. και βρίσκεται στην [[Ινδία]] . Σήμερα όλος ο αρχαιολογικός χώρος είναι χαρακτηρισμένος ως μνημείο [[ΟΥΝΕΣΚΟ]] .

Στον Βουδισμό μια Στούπα (στα σανσκριτικά: "स्तूप", προφέρεται ως "στούπα", στο Θιβετιανό αλφάβητο γράφεται ως "མཆོད་རྟེན་" και προφέρεται "τσουέτεν", στα σιναλέζικα γράφεται ως "දාගැබ" ενώ στη γλώσσα Πάλι ως "थुप" και προφέρεται ως "θούπα" όπου κατά λέξη σημαίνει "σωρός" ) είναι μια ημισφαιρική αρχιτεκτονική δομή σαν ανάχωμα η οποία περιεχέι κειμήλια Βουδιστών, συνήθως τις στάχτες των μοναχών που έχουν αποτεφρωθεί και χρησιμοποιείται ως μέρος για περισυλλογή-προσευχή. Σήμερα σήμερα ο όρος απευθύνεται κυρίως στον Βουδισμό αλλά αρχικά η αρχιτεκτονική δομή της χρησιμοποιούνται και στον Τζαϊνισμό.
Μάικ Πορτνόι

Ο Μάικ Πορτνόι ("Michael Stephen "Mike" Portnoy", 20 Απριλίου 1967) είναι Αμερικανός ντράμερ της hard rock και heavy metal μουσικής σκηνής, γνωστός ως ιδρυτικό μέλος των Dream Theater, των οποίων υπήρξε βασικός στιχουργός για 15 χρόνια. Έχει εισαχθεί στο Hall of Fame του περιοδικού "Modern Drummer" από το 2004.

Το 2010, ανακοίνωσε την αποχώρηση του από τους Dream Theater, μετά από 25 χρόνια συνεχούς παρουσίας στο συγκρότημα. Από εκεί και έπειτα, συνέχισε με τους Adrenaline Mob, τους Flying Colors και τους The Winery Dogs, ενώ υπήρξε μέλος των Avenged Sevenfold για μικρό χρονικό διάστημα.
Γκάρεθ Μπάρι

O Γκάρεθ Μπάρι (αγγλικά: "Gareth Barry", 23 Φεβρουαρίου 1981) είναι ένας Άγγλος ποδοσφαιριστής που αγωνίζεται στην Γουέστ Μπρόμιτς Άλμπιον. Γεννήθηκε στο Χέιστινγκς, στην Νότια Αγγλία.
Γουρνιά

Τα Γουρνιά είναι μινωικό συγκρότημα ανακτόρων που βρίσκεται στην Κρήτη στα βόρεια του Ισθμού της Ιεράπετρας κοντά στην Παχειά Άμμο. Ανασκάφτηκε στις αρχές του 20ού αιώνα από την Αμερικανίδα αρχαιολόγο Χάριετ Μπόιντ-Χόουζ. Τα Γουρνιά υπάγονται στο Δήμο Ιεράπετρας. Ο αρχαίος οικισμός χρονολογείται από την Υστερομινωική Ι Περίοδο (1550-1450 π.Χ.) και σώζεται σε καλή κατάσταση, ώστε να ονομαστεί "Πομπηία της μινωικής Κρήτης". Ο σημερινός αρχαιολογικός χώρος δίνει μία εικόνα της καθημερινής ζωής των Μινωιτών, οι οποίοι ασχολούνταν με την αλιεία, τη γεωργία, την κτηνοτροφία και την αγγειοπλαστική.
Ερνστ Νόλτε

Ο Ερνστ Νόλτε (γερμανικά: "Ernst Nolte", 11 Ιανουαρίου 1923 - 18 Αυγούστου 2016) ήταν Γερμανός ιστορικός και φιλόσοφος. Το κυριότερο ενδιαφέρον του αποτελεί η συγκριτική μελέτη φασισμού και κομμουνισμού, ειδικότερα Ναζισμού και Σταλινισμού. Υπήρξε καθηγητής σύγχρονης ιστορίας στο Πανεπιστήμιο του Μάρμπουργκ (Marburg) μεταξύ 1965 και 1973. Aπό το 1973 μέχρι το 1991 δίδαξε, επίσης, στο Ελεύθερο Πανεπιστήμιο του Βερολίνου (Freie Universität Berlin) , στο οποίο αργότερα έγινε ομότιμος καθηγητής. Είναι γνωστός για το πρωτότυπο έργο του "Der Faschismus in Seiner Epoche" (Ο Φασισμός στην εποχή του), το οποίο έτυχε παγκόσμιας επιδοκιμασίας όταν δημοσιεύτηκε το 1963. Υπήρξε διαπρεπής συντηρητικός ακαδημαϊκός από τις αρχές της δεκαετίας του 1960 και ενεπλάκη σε πολλές έριδες σχετικά με την ερμηνεία της ιστορίας του φασισμού και του κομμουνισμού. Τα τελευταία χρόνια είχε επικεντρωθεί στη μελέτη του ισλαμισμού και ισλαμοφασισμού. Είχε λάβει διάφορα βραβεία, μεταξύ των οποίων το "Hanns Martin Schleyer" και το "Konrad Adenauer". Νυμφεύθηκε την Annedore Mortier και ήταν πατέρας του Γκέοργκ Νόλτε (Georg Nolte), καθηγητή διεθνούς δικαίου στο Πανεπιστήμιο Χούμπολτ του Βερολίνου.
Μέτσινγκεν

Το Μέτσινγκεν είναι σουαβική κωμόπολη του κρατιδίου της Βάδης-Βυρτεμβέργης στα Νοτιοδυτικά της Γερμανίας, με 21.129 κατοίκους το 2012. Βρίσκεται περίπου 30 χιλιόμετρα νότια της Στουτγκάρδης.

Το Μέτσινγκεν απέκτησε παράδοση στην υφαντουργία μετά τη Βιομηχανική Επανάσταση. Σήμερα είναι ιδιαίτερα γνωστό για τα πολυάριθμα καταστήματα "άουτλετ" ή "στοκάδικα", που προσελκύουν αγοράστές από ολόκληρη τη Γερμανία, ακόμη και από την Ευρώπη. Η πρώτη εταιρεία που άνοιξε τέτοιο κατάστημα στην πόλη ήταν η Hugo Boss, η οποία μάλιστα ιδρύθηκε και έχει τα κεντρικά της γραφεία στο Μέτσινγκεν, αλλά τα τελευταία χρόνια έχουν έρθει πολλές ακόμη εταιρείες πολυτελούς ρουχισμού, που προσφέρουν τα προϊόντα τους σε μειωμένες τιμές. Στην πόλη υπάρχουν περίπου 80 τέτοια καταστήματα.
Χακίμ Σασί

Ο Χακίμ Σασί είναι πρώην Γαλλοαλγερινός ποδοσφαιριστής γεννημένος στις 3 Μαΐου 1977 στο Σαιν-Ντενί. Αγωνιζόταν στην θέση του επιθετικού.

Υπήρξε Αλγερινός διεθνής το διάστημα μεταξύ 2000 και 2002 (2 διεθνείς συμμετοχές).
Χαρί Νοβιλό

Ο Χαρί Νοβιλό, γεννημένος στις 11 Φεβρουαρίου 1992 στην Λυών της Γαλλίας, είναι Γάλλος ποδοσφαιριστής ο οποίος αγωνίζεται ως διεθνής με την Μαρτινίκα. 

Αγωνίζεται στην θέση του επιθετικού, ενώ μπορεί να αγωνιστεί τόσο στο κέντρο όσο και στα άκρα του γηπέδου.
Στάντιο Ρέντζο Μπαρμπέρα

Το Στάντιο Ρέντζο Μπαρμπέρα (παλαιότερα και ευρέως γνωστό ως Stadio La Favorita) είναι ποδοσφαιρικό γήπεδο στο Παλέρμο της Ιταλίας. Αποτελεί σήμερα έδρα της ποδοσφαιρικής ομάδας της ΟΣΣ Παλέρμο. Τα εγκαίνια του γηπέδου πραγματοποιήθηκαν στις 24 Ιανουαρίου 1932 και έλαβε την ονομασία Στάντιο Λιττόριο προς τιμήν του φασισμού. Η εναρκτήρια αναμέτρηση ήταν μεταξύ της Παλέρμο και της Αταλάντα, με την Παλέρμο να παίρνει την νίκη με τελικό σκορ 5–1. Ένας στίβος περιτριγύριζε τον αγωνιστικό χώρο, ενώ δεν υπήρχαν κερκίδες πίσω από τις δύο εστίες. Το 1936, το γήπεδο μετονομάστηκε σε Στάντιο Μικέλε Μαρρόνε, προς τιμήν ενός στρατιώτη που έπεσε νεκρός στην διάρκεια του Ισπανικού Εμφυλίου. Η ονομασία άλλαξε εκ νέου με το πέρας του Β΄ Παγκοσμίου Πολέμου σε Στάντιο Λα Φαβορίτα, από την ονομασία του γειτονικού παλατιού του Φρειδερίκου Β΄, Άγιου Ρωμαίου Αυτοκράτορα κατά τον 13ο αιώνα.

Το 1948, ο στίβος απομακρύνθηκε και κερκίδες ανεγέρθηκαν πίσω από τις δύο εστίες.
Το 1984, η δεύτερη κύρια ανακατασκευή έλαβε χώρα, στα πλαίσια της οποίας συμπεριλαμβάνονταν και η προσθήκη δεύτερου διαζώματος στις κερκίδες, ανεβάζοντας την συνολική τους χωρητικότητα στους 50.000 θεατές. Ωστόσο, η αυξημένη αυτή χωρητικότητα του γηπέδου καλύφθηκε εξ ολοκλήρου μονάχα σε δύο περιπτώσεις, πιο συγκεκριμένα σε μία πρωταθλήματος αναμέτρηση για την Σέριε C1 απέναντι στην Μεσίνα και μία φιλική αναμέτρηση με αντίπαλο την Γιουβέντους. Μια τρίτη ανακατασκευή ολοκληρώθηκε το 1990, η τελευταία τέτοιας έκτασης στην οποία το γήπεδο υποβλήθηκε και ξεκίνησε λόγω του γεγονότος ότι η πόλη του Παλέρμο επελέγη για την φιλοξενία αριθμού αναμετρήσεων στα πλαίσια του πρώτου γύρου του Παγκοσμίου Κυπέλλου του 1990. Λόγω της ανακατασκευής αυτής, η χωρητικότητα του γηπέδου μειώθηκε στην τωρινή του, αυτή των 37.619 θέσεων. 

Στις 18 Σεπτεμβρίου 2002, το γήπεδο μετονομάστηκε σε Ρέντζο Μπαρμπέρα, προς τιμήν του πρώην προέδρου της Παλέρμο στη διάρκεια της τελευταίας παρουσίας της ομάδας στην Σέριε Α, καθώς και των δύο συμμετοχών σε τελικούς του Κυπέλλου Ιταλίας στην διάρκεια των δεκαετιών του 1960 και του 1970, ο οποίος είχε αποβιώσει στις 19 Μαΐου του ιδίου έτους. Την σεζόν 2004-05 της Σέριε Α, η οποία σημαδεύτηκε από την επιστροφή της Παλέρμο στην ελίτ του ιταλικού ποδοσφαίρου έπειτα από απουσία περίπου 30 ετών, όλες οι θέσεις του γηπέδου είχαν πωληθεί πριν από την έναρξη της σεζόν, υπό την μορφή εισιτηρίων διαρκείας. Ωστόσο, το επίτευγμα αυτό δεν επαναλήφθηκε τις σεζόν που ακολούθησαν. 

Σχέδια κοινοποιήθηκαν πρόσφατα από τον τωρινό πρόεδρο της Παλέρμο, Μαουρίτσιο Ζαμπαρίνι, για την ανέγερση ενός νέου γηπέδου το οποίο θα ανήκε εξ ολοκλήρου στον ίδιο τον σύλλογο.
Ντοβ Κάμερον

H Ντοβ Κάμερον (γεννημένη ως Κλόι Σελέστ Χόστερμαν) είναι Αμερικανίδα ηθοποιός και τραγουδίστρια. Είναι ευρύτερα γνωστή για τον διπλό ρόλο της, ως Λιβ και Μαντι στην ομώνυμη νεανική σειρά του Disney Channel. Έπαιξε επίσης στις ταινίες Cloud 9 ως Κάιλα Μόργκαν και Descendants και Descendants 2,Descendants 3 ως Μαλ, όπου ερμήνευσε και το soundtrack της συγκεκριμένης ταινίας.
Λάζαρ Τάσιτς

Ο Λάζαρ Τάσιτς (Σερβικά Κυριλλικά: Лазар Тасић) (5 Απριλίου 1931 – 16 Μαΐου 2003) ήταν Σέρβος ποδοσφαιριστής.

Αγωνίστηκε συνολικά 13 φορές με την Εθνική Γιουγκοσλαβίας, πετυχαίνοντας ένα τέρμα.

Διετέλεσε, επίσης, προπονητής της Βέφα.
Γιανίς Σαλιμπύρ

Ο Γιανίς Σαλιμπύρ (γεννημένος στις 24 Ιανουαρίου 1991 στο Σαιν-Ντενί) είναι Γάλλος ποδοσφαιριστής ο οποίος αγωνίζεται για λογαριασμό της Κλερμόν Φουτ στην Λιγκ 2.
Live In Verona

Live In Verona είναι ο τίτλος του DVD του βρετανικού χαρντ ροκ συγκροτήματος Deep Purple, το οποίο βιντεοσκοπήθηκε στις 18 Ιουλίου του 2011 στην Βερόνα και κυκλοφόρησε στις 20 Οκτωβρίου 2014 από την εταιρεία "Eagle Rock Entertainment".

Το DVD ηχογραφήθηκε κατά την διάρκεια της περιοδείας "The Songs That Built Rock", στο στάδιο Αρένα, το οποίο χτίστηκε το 30 μ.Χ.. Το συγκρότημα συνοδευόταν από την φιλαρμονική ορχήστρα "German Neue Philarmonic Orchestra", με την οποία συνέχισε σε όλη την Ευρώπη.

Η συγκεκριμένη ηχογράφηση κυκλοφόρησε σε μορφή διπλού CD μόνο στην Ιαπωνία.
Ματθίλδη του Βελγίου

Η Βασίλισσα Ματθίλδη του Βελγίου (Γαλλικά: "Reine Mathilde de Belgique", γεννημένη ως Λαίδη Ματθίλδη ντ'Ουντεκέμ ντ'Ακόζ "Jonkvrouw Mathilde d'Udekem d'Acoz", 20 Ιανουαρίου 1973 -) είναι η σύζυγος του Βασιλιά Φίλιππου των Βέλγων.

Με την άνοδο του Φίλιππου στον θρόνο η Ματθίλδη έγινε η πρώτη Βελγίδα βασίλισσα.
Μαρουά

Η Μαρουά ("Maroua") είναι πόλη του Καμερούν, διοικητικό κέντρο της Άνω Βόρειας περιφέρειας. Η πόλη εκτείνεται κατά μήκος της όχθων των ποταμών Φερνγκό και Καλιαό, στους πρόποδες του όρους Μανταρά.

Η πόλη είχε 201.371 κατοίκους στην απογραφή του 2005, και είναι κέντρο της βιομηχανίας βαμβακιού. Έχει επίσης Πανεπιστήμιο, αεροδρόμιο που βρίσκεται κοντά στην πόλη Σαλάκ, ένα γεωργικό σχολείο και εθνογραφικό μουσείο. Στο βόρειο τμήμα της πόλης βρίσκεται το περίφημο Εθνικό Πάρκο Waza. Στα νότια είναι μια μεγάλη στρατιωτική βάση ενώ το Όρος Μαρουά δεσπόζει στον ορίζοντα της πόλης. Η κυρίαρχη θρησκεία είναι το Ισλάμ.
Wikimedia Commons

Τα Wikimedia Commons (ή απλά τα Commons) είναι διαδικτυακό αποθετήριο εικόνων, ήχων και άλλων αρχείων πολυμέσων ελεύθερης χρήσης. Πρόκειται για ένα έργο του Ιδρύματος Wikimedia.

Τα αρχεία από τα Wikimedia Commons μπορούν να χρησιμοποιηθούν σε όλα τα εγχειρήματα του Wikimedia σε όλες τις γλώσσες, συμπεριλαμβανομένων των Βικιπαίδεια, Βικιβιβλία, Βικιταξίδια, Βικιείδη, Βικιθήκη και Βικινέα, ή να κατεβούν για χρήση εκτός διαδικτύου. Το αποθετήριο περιέχει πάνω από 55 εκατομμύρια αρχεία πολυμέσων. Τον Ιούλιο του 2013, ο αριθμός των επεξεργασιών στα Commons έφθασε 100.000.000.
Επαρχία Βόρειου Πιόνγαν

Η Επαρχία Βόρειου Πιόνγαν (κορεατικά: 평안북도, , "Phyŏnganbukto") είναι επαρχία της Βόρειας Κορέας. Η επαρχία σχηματίστηκε το 1896 από το βόρειο μισό της πρώην επαρχίας Πιόνγαν, και παρέμεινε μια επαρχία της Κορέας μέχρι το 1945, όταν έγινε επαρχία της Βόρειας Κορέας. Η πρωτεύουσα είναι το Σινούιτζου. Το 2002, η Ειδική Διοικητική Περιφέρεια του Σίνουιτζου, κοντά στην πόλη του Σίνουιτζου, ιδρύθηκε ως μία ξεχωριστά διοικούμενη Ειδική Διοικητική Περιφέρεια.
Κάστρο Σαφλαούρο

Το Κάστρο Σαφλαούρο ή Κάστρο του Σαφλάουρου αναφερόμενο επίσης ως το Κάστρο του Λαντζουνάτου ή Σαφλαούρι ή ο Σαυλάουρος ή ο Σαφλαούρος ή Κάστρο του Σαφλαούρου ή Κάστρο του Τσαφλαούρου είναι παλαιό μεσαιωνικό κάστρο, κοντά στο χωριό Λαντζουνάτο, το οποίο είναι ορεινός οικισμός κοντά στο Ραπτόπουλο και υπάγεται διοικητικά στον Δήμο Τριφυλίας, του Νομού Μεσσηνίας.

Το "Παλαιόκαστρο στο Λαντζουνάτο" θεωρείται ως φρούριο της βυζαντινής - μεταβυζαντινής περιόδου και πιθανολογείται ότι κατασκευάστηκε στα τέλη του 13ου ή τις αρχές του 14ου αιώνα. Το "Παλαιόκαστρο" του χωριού Λαντζουνάτου παρουσιάζει σε γενικές γραμμές αρκετές ομοιότητες με το Κάστρο του Μίλα και μάλλον αποτελούσε παρατηρητήριο - φυλάκιο το οποίο έλεγχε το πέρασμα από και προς την Κυπαρισσία.
Καρλ Βίλελμ Ράινμουτ

Ο Καρλ Βίλελμ Ράινμουτ (4 Απριλίου 1892 – 6 Μαΐου 1979) ήταν Γερμανός αστρονόμος, που γεννήθηκε στη Χαϊδελβέργη.

Ανεκάλυψε περίπου 400 αστεροειδείς, αρχίζοντας από τον 796 Ζαρίτα το 1914, εργαζόμενος στο Αστεροσκοπείο Λαντεστερνβάρτε Χάιντελμπεργκ-Κένιγκστουλ στον λόφο Κένιγκστουλ στη Χαϊδελβέργη στη Γερμανία από το 1912 έως το 1957.

Οι πιο αξιοσημείωτες ανακαλύψεις του περιλαμβάνουν τους 1322 Κοπέρνικος, 1862 Απόλλων και 69230 Ερμής. Επίσης, ανεκάλυψε τους αστεροεδείς της Τρωικής Ομάδας 911 Αγαμέμνων, 1143 Οδυσσεύς, 1172 Αινείας, 1173 Αγχίσης, 1208 Τρωίλος, 1404 Αίας, 1437 Διομήδης και 1749 Τελαμών.

Ο αστεροειδής 1111 Ραϊνμουτία πήρε το όνομά του από τον Καρλ Ράινμουτ, ο οποίος τον ανακάλυψε (κατά παράβαση του άγραφου «νόμου» οι αστεροειδείς να μην παίρνουν το όνομα αυτού που τους ανεκάλυψε).
ΔΗ.ΠΕ.ΘΕ. Ρούμελης

Το ΔΗ.ΠΕ.ΘΕ. Ρούμελης με έδρα τη Λαμία, το μοναδικό στην Περιφέρεια Στερεάς Ελλάδας, εντάχθηκε στο δίκτυο των ΔΗ.ΠΕ.ΘΕ. του Υπουργείου Πολιτισμού το 1983 (ΦΕΚ 756/28-12-1983,σύσταση Νομικού Προσώπου με όνομα Δημοτικό Περιφερειακό Θέατρο Ρούμελης στο Δήμο Λαμιέων) και εγκαινίασε τη δραστηριότητα του το 1985 με την παράσταση «Η αυλή των θαυμάτων» του Ιάκωβου Καμπανέλλη. Από τότε μέχρι το 1988 αποτελούσε αυτόνομο Νομικό Πρόσωπο Δημοσίου Δικαίου του Δήμου. Το 1988 (ΦΕΚ 432/21-6-1988) το ΔΗ.ΠΕ.ΘΕ. Ρούμελης μετατρέπεται σε Δημοτική Επιχείρηση του Δήμου Λαμιέων, νομική μορφή με την οποία λειτούργησε ως τον Απρίλιο του 2008 (ΦΕΚ 960/23-5-2008) οπότε και μετετράπη σε Δημοτική Κοινωφελή Επιχείρηση του Δήμου Λαμιέων και ως τέτοια λειτουργεί ως σήμερα.

Η δραστηριότητα του ΔΗ.ΠΕ.ΘΕ. Ρούμελης αναπτύσσεται σε τρεις σκηνές, την Κεντρική Σκηνή, την Πειραματική Σκηνή και την Παιδική Σκηνή. Στην Κεντρική Σκηνή έχουν ανέβει μεταξύ άλλων έργα των Αισχύλου, Ευριπίδη, Αριστοφάνη, Σαίξπηρ, Τζόνσον, Μολιέρου, Γκολντόνι, Φεϋντώ, Λόρκα, Μίλλερ, Ουίλλιαμς. Έμφαση δόθηκε και στο νεοελληνικό θέατρο με έργα των Καμπανέλλη, Κεχαίδη-Χαβιαρά, Σκούρτη, Κορρέ, Μποστ κ.α. Στην Πειραματική Σκηνή έχουν ανέβει μεταξύ άλλων έργα των Ρίντλεϊ, Λάμπιουτ, Ντούκοσφκι, Τομά, Τσικληρόπουλου, Κοβάτσεβιτς, κ.α. Στην Παιδική Σκηνή έχουν ανέβει έργα των Αριστοφάνη, Αρμένη, Τσιάνου, Τριβιζά, Μπραουδάκη, Καλογεροπούλου, Ρουγγέρη, Μπάουμ, Τουέιν, Γουέι, Γκαρθία Λόρκα, Κένι, κ.α.

Από το 1998 το ΔΗ.ΠΕ.ΘΕ. Ρούμελης διοργανώνει κάθε χρόνο το Φεστιβάλ για Σολίστες και Πρωταγωνιστές φιλοξενώντας μονοπρόσωπες παραστάσεις.

Τέλος, στο πλαίσιο της δραστηριότητας του ΔΗ.ΠΕ.ΘΕ. Ρούμελης και με γνώμονα την συμβολή στην Παιδεία, την επιμόρφωση και τη δημιουργική έκφραση των πολιτών, λειτουργεί Θεατρικό Εργαστήρι για ενήλικες στο οποίο διδάσκονται υποκριτική, αυτοσχεδιασμό, ορθοφωνία, κινησιολογία, μουσική, στοιχεία ιστορίας θεάτρου και σκηνογραφία, καθώς και για παιδιά στο οποίο διδάσκονται Θεατρική Αγωγή και Δραματοποιημένη Κίνηση.

Το ΔΗ.ΠΕ.ΘΕ. Ρούμελης έχει περιοδεύσει σε όλη την ελληνική επικράτεια ενώ έχει παρουσιαστεί στην Κωνσταντινούπολη (με τις παραστάσεις «Φιάκας» του Μιλτιάδη Χουρμούζη, 2002, «Λεπρέντης» του Μιλτιάδη Χουρμούζη 2005 στο Θέατρο Φερίκιοϊ-ΕΡΘΟ), στο Κάιρο της Αιγύπτου (με την παράσταση «Προμηθέας Δεσμώτης» του Αισχύλου στην Όπερα του Καΐρου, 2009) και στο Εδιμβούργο της Μεγάλης Βρετανίας (με την παράσταση «Παραμύθι για δύο» του Φίλιπ Ρίντλεϊ στο Edinburgh Festival Fringe, το 2005).

Από την ίδρυσή του έως σήμερα στο ΔΗ.ΠΕ.ΘΕ. Ρούμελης διετέλεσαν Καλλιτεχνικοί Διευθυντές οι εξής:

Κωστής Τσώνος 1984-1989

Ελπιδοφόρος Γκότσης 1989-1992

Βασίλης Κυρίτσης 1992-1995

Βασίλης Μητσάκης 1995-1997

Πανός Σκουρολιάκος 1997-2007

Χρήστος Καλαβρούζος 2007-2010

Ελένη Δουνδουλάκη 2010-2014

Επίσημη ιστοσελίδα
Κυπριακή Ομοσπονδία Χόκεϋ

Η Κυπριακή Ομοσπονδία Χόκεϋ είναι φορέας διοίκησης για το άθλημα του χόκεϊ επί χόρτου της Κύπρου. Είναι μέλος της Ευρωπαϊκής Ομοσπονδίας Χόκεϊ και της Διεθνούς Ομοσπονδίας Χόκεϊ.

Διοργανώνει πρωταθλήματα χόκεϊ και συντονίζει τις εθνικές ομάδες ανδρών, γυναικών και νέων της Κύπρου. Στις 30 Ιουλίου του 2007, η εθνική ομάδα χόκεϊ επί πάγου ανδρών της Κύπρου κατείχε την 58η θέση στον κόσμο.
Κρις Έβερτ

Η Κρις Έβερτ (Chris Evert) είναι βετεράνος αθλήτρια τέννις γεννημένη στις Ηνωμένες Πολιτείες της Αμερικής.
Ήταν πρώην νούμερο 1 στην παγκόσμια κατάταξη και κάτοχος 18 Grand Slams.
Κατέχει το ρεκόρ περισσότερων εμφανίσεων σε τελικούς Grand Slams διοργανώσεων, 34 στον αριθμό.
Έχει τελειώσει ως νούμερο 1 τις χρονιές : 1974, 1975, 1976, 1977, 1978, 1980, και 1981.
Γέφυρα του Ποταμού Τουμέν

Η Γέφυρα του Ποταμού Τουμέν (Κινεζικά: 图们江大桥) συνδέει την πόλη Χουντσούν στην επαρχία Τζιλίν της Κίνας με την κομητεία Ούντοκ, στην επαρχία Βόρειου Χάμγκιονγκ της Βόρειας Κορέας. Χτίστηκε το 1938 από την Ιαπωνική Αυτοκρατορία. Έχει μήκος 5.352 μέτρα μακριά και πλάτος 66 μέτρα πλατιά. Βρίσκεται στο Κουανχέ όπου ο ποταμός Κουάν συναντά τον ποταμό Τουμέν. 

Τον Φεβρουάριο του 1997 επιτράπηκε η πρόσβαση τουριστών στη γέφυρα. Μια νέα σχέδια πάνω από τον ποταμό Τουμέν είναι προς το παρόν στο στάδιο σχεδιασμού.
Μανουήλ Καρατζάς

Ο Μανουήλ Καρατζάς (; - 1799) από τον Οίκο των Καρατζά ήταν μεγάλος διερμηνέας (dragoman) της Υψηλής Πύλης (1788-90). 

Η οικογένειά του ήταν από το Φανάρι της Κωνσταντινούπολης. Ήταν γιος του Αντιόχου ποστελνίκου Βλαχίας και της Σμαράγδας Ρωμανού. Δεύτερα εξαδέλφια του ήταν ο Γεώργιος Καρατζάς, διερμηνέας της Πύλης, και ο Νικόλαος Καρατζάς, διερμηνέας της Πύλης και πρίγκιπας της Βλαχίας. 

Το 1788 διαδέχθηκε τον Κωνσταντίνο Ράλλη ως διερμηνέας της Πύλης. Έμεινε ως το 1790, οπότε τον διαδέχθηκε ο Αλέξανδρος Μουρούζης. 

Είχε δύο κόρες: τη Σμαράγδα (1798-1874) που παντρεύτηκε τον Σπυρίδωνα Μαυρογένη και τη Μαρία.
Ιωάννης Ν. Καρατζάς

Ο Ιωάννης Ν. Καρατζάς (1770-1829), από τον Οίκο Καρατζά, ήταν μεγάλος διερμηνέας (dragoman) της Υψηλής Πύλης (1808).

Η οικογένειά του καταγόταν από το Φανάρι της Κωνσταντινούπολης. Ήταν γιος του Νικολάου Καρατζά, διερμηνέα της Πύλης, και πρίγκιπα της Βλαχίας, και της Ταρίτσας Μιχαλοπούλου. Τρίτος εξάδελφός του ήταν ο Ιωάννης Γ. Καρατζάς επίσης διερμηνέας της Πύλης και πρίγκιπας της Βλαχίας.

Το 1808 διαδέχθηκε τον Αλέξανδρο Μ. Σούτσο. Κατά το ίδιο έτος τον διαδέχθηκε ο Δημήτριος Μουρούζης.
KIC 8462852

Ο αστέρας KIC 8462852 ή άστρο της Τάμπι είναι άστρο κύριας ακολουθίας τύπου F που βρίσκεται στον αστερισμό του Κύκνου, σε απόσταση περίπου 1.280 ετών φωτός από την Γη, και είναι γνωστός για τις ασυνήθιστες διακυμάνσεις φωτός που εμφανίζει. Οι διακυμάνσεις αυτές ανακαλύφθηκαν από ερασιτέχνες επιστήμονες ως μέρος του προγράμματος "Planet Hunters", μετά από ανάλυση δεδομένων που συλλέχθηκαν από το διαστημικό τηλεσκόπιο "Κέπλερ", το οποίο παρατηρεί αλλαγές στη φωτεινότητα μακρινών αστέρων με σκοπό την ανίχνευση εξωπλανητών.

Έχουν προταθεί διάφορες υποθέσεις για την εξήγηση των έντονων ακανόνιστων αλλαγών στη φωτεινότητα του αστέρα όπως αυτή μετράται από την καμπύλη φωτός του, αλλά καμία μέχρι σήμερα δεν μπορεί να εξηγήσει πλήρως το φαινόμενο. Μια από τις κύριες υποθέσεις, εικάζει πως το φαινόμενο οφείλεται σε σμήνος παγωμένων θραυσμάτων κομητών σε μία εξαιρετικά εκκεντρική τροχιά γύρω από το άστρο. Ωστόσο, η ιδέα ότι θραύσματα από ένα τέτοιο σμήνος θα μπορούσαν να υπάρχουν σε επαρκώς υψηλές συγκεντρώσεις ώστε να προκαλέσουν 22% απώλεια της παρατηρούμενης φωτεινότητας του αστέρα, έχει αμφισβητηθεί. Μια άλλη υπόθεση προτείνει ένα μεγάλο αριθμό μικρών μαζών σε "πυκνό σχηματισμό" σε τροχιά γύρω από το αστέρι. Ωστόσο, φασματοσκοπική μελέτη του συστήματος δεν έχει εντοπίσει αποδείξεις για συγχωνευμένο υλικό, καυτή πυκνή σκόνη, ή περιαστρική ύλη από ενδεχόμενο πλανήτη που έχει εξατμιστεί ή εξερράγη εντός κοντινής απόστασης λίγων αστρονομικών μονάδων από το κεντρικό αστέρι. Έχει επίσης διατυπωθεί η υπόθεση ότι οι μεταβολές στην φωτεινότητα θα μπορούσαν να είναι σημάδια δραστηριότητας σχετιζόμενης με ευφυή εξωγήινη ζωή που κατασκευάζει μία σφαίρα Ντάισον. Ωστόσο, οι εμπλεκόμενοι επιστήμονες είναι αρκετά επιφυλακτικοί, με κάποιους να το θεωρούν αβάσιμο.

Στις 4 Οκτωβρίου του 2017 η NASA ανακοίνωσε ότι οι παρατηρούμενες εναλλαγές στην ένταση της φωτεινότητας του άστρου πιθανότατα οφείλονται σε ένα ανομοιόμορφο σύννεφο σκόνης που κινείται γύρω από αυτό. Η υπόθεση βασίζεται στην ανακάλυψη των ερευνητών ότι περισσότερο υπεριώδες φως του άστρου εμποδίζεται, σε σχέση με υπέρυθρο. Εάν υπήρχαν αντικείμενα(για παράδειγμα κομήτες) μεγαλύτερα από σωματίδια σκόνης, αυτά θα εμπόδιζαν όλα τα μήκη κύματος του φωτός εξίσου, περνώντας μπροστά από το άστρο. Με βάση την ισχυρή πτώση στην ένταση του υπεριώδους φωτός, οι ερευνητές κατέληξαν ότι τα σωματίδια που μπλοκάρουν το φως θα πρέπει να είναι λίγο μεγαλύτερα από διαστρική σκόνη(μιας και αυτή δεν θα μπορούσε να παραμείνει σε τροχιά γύρω από το άστρο). Σκόνη σε τροχιά γύρω από το άστρο("περιαστρική") έχει, λοιπόν, το κατάλληλο μέγεθος καθώς δεν είναι ούτε τόσο μικρή ώστε να απομακρυνθεί(όπως η διαστρική), αλλά ούτε και τόσο μεγάλη ώστε να εμποδίζει το φως σε όλα τα μήκη κύματος και έτσι θεωρείται από τη NASA η πειστικότερη υπόθεση, χωρίς ωστόσο να αποκλείει άλλες.

Ο KIC 8462852 δεν είναι ο μόνος αστέρας που έχει μεγάλες ακανόνιστες εκλείψεις, αλλά όλα τα υπόλοιπα αστέρια τέτοιου είδους είναι νεαρά αστρικά αντικείμενα που έχουν διαφορετικά μοτίβα επισκότισης. Έως το 2017, το πιο πρόσφατο συμβάν επισκότισης του KIC 8462852 ξεκίνησε στα τέλη Μαΐου του 2017.
Γεώργιος Καρατζάς

Ο Γεώργιος Καρατζάς ο εξ απορρήτων ( ; - 1765), από τον Οίκο των Καρατζά, ήταν μεγάλος διερμηνέας της Υψηλής Πύλης (1764-65).

Η οικογένειά του καταγόταν από το Φανάρι της Κωνσταντινούπολης. Ήταν γιος του Σκαρλάτου διερμηνέα του Στόλου, διερμηνέα του πρέσβη της Ολλανδίας, ιατρού του σουλτάνου, μπάνου της Κραϊόβα, που είχε λάβει τιμητικά τον τίτλο του πρίγκιπα της Μολδοβλαχίας το 1774, όταν οι περιοχές ήταν ακόμη υπό ρωσική κατάληψη. 

Ο θείος του Ιωαννίκιος Γ΄ ήταν πατριάρχης Κωνσταντινούπολης (1761-63). Δεύτερα εξαδέλφια του ήταν ο Μανουήλ Καρατζάς, διερμηνέας της Πύλης, και ο Νικόλαος Καρατζάς διερμηνέας της Πύλης και πρίγκιπας της Βλαχίας. 

Το 1764 διαδέχθηκε τον Γρηγόριο Γ΄ Γκίκα. Ο Γεώργιος ήταν ο εξ απορρήτων του σουλτάνου που του απένειμε τον τίτλο του "Υψηλού Eκλαμπρότατου (Altesse Illustrissime)". Έμεινε ως το 1765, οπότε τον διαδέχθηκε ο Σκαρλάτος Καρατζάς.
Άουγκουστ Κοπφ

Ο Άουγκουστ Κοπφ ("August Kopff", 5 Φεβρουαρίου 1882 – 25 Απριλίου 1960) ήταν Γερμανός αστρονόμος. Ανεκάλυψε 68 αστεροειδείς, όλους στο μικρό σχετικώς χρονικό διάστημα από το 1904 ως το 1909, με εξαίρεση τον 692 Ιπποδάμεια, που ανακαλύφθηκε από κοινού με τον Μαξ Βολφ στις 5 Νοεμβρίου 1901. Μερικοί κομήτες ανακαλύφθηκαν επίσης από τον Κοπφ.

Ο Κοπφ ήταν γιος υδραυλικού και γεννήθηκε στη Χαϊδελβέργη, στο Πανεπιστήμιο της οποίας σπούδασε μαθηματικά, φυσική και αστρονομία, παίρνοντας το διδακτορικό του το 1906 με τίτλο της διδακτορικής διατριβής του "Über die Nebel der Nova Persei" (= «Επί του νεφελώματος του Καινοφανούς του Περσέως»). Το 1907 ο Κοπφ έγινε λέκτορας και το 1912 καθηγητής στο Πανεπιστήμιο της Χαϊδελβέργης, αλλά το 1924 ανέλαβε θέση καθηγητή της θεωρητικής αστρονομίας στο Πανεπιστήμιο Χούμπολτ του Βερολίνου και ταυτοχρόνως τη θέση του διευθυντή του Ινστιτούτου Αστρονομικών Υπολογισμών. Επίσης, ο Κοπφ εκλέχθηκε μέλος της Πρωσικής Ακαδημίας Επιστημών.

Ο πρώτος αστεροειδής που ανακαλύφθηκε μόνο από τον Κοπφ ήταν ο 542 Σουζάνα, στις 15 Αυγούστου 1904, και ο τελευταίος ο 693 Ζερμπινέττα, στις 21 Σεπτεμβρίου 1909. Σημαντικές ήταν οι ανακαλύψεις από τον Κοπφ των Τρωικών αστεροειδών Πατρόκλου και `Εκτορος, ενώ από τις ανακαλύψεις κομητών που πραγματοποίησε σημαντικότερες είναι αυτή του περιοδικού κομήτη 22P/Kopff και του μη-περιοδικού C/1906 E1.
Νικόλαος Καρατζάς

Ο Νικόλαος Καρατζάς βόδας (1737-1784) από τον Οίκο των Καρατζά ήταν μεγάλος διερμηνέας της Υψηλής Πύλης (1777-82) και αργότερα πρίγκιπας της Βλαχίας (1782-83).

Η οικογένειά του καταγόταν από το Φανάρι της Κωνσταντινούπολης. Ήταν γιος του Κωνσταντίνου σπαθάριου (hatman) και της Ζαφείρας Σούτσου. Το 1777 διαδέχθηκε τον Κωνσταντίνο Μουρούζη ως μεγάλος διερμηνέας (dragoman) της Υψηλής Πύλης. Το 1782 τον διαδέχθηκε ο Μιχαήλ Σούτσος. 

Έπειτα ορίστηκε πρίγκιπας (voivoda) της Βλαχίας (1782-1783) στη θέση του Αλεξάνδρου Υψηλάντη. Ως ηγεμών μερίμνησε με νομικές διατάξεις για τη δημόσια υγιεινή, τον καθαρισμό των καπνοδόχων, τον έλεγχο των καφενείων, των ξενώνων και των οδών. Για να μην υπάρχουν εξεγέρσεις από τη φορολογική πολιτική του, απαγόρευσε τη μεταφορά όπλων και στολών χωρίς εξουσιοδότηση. Εισήγαγε την έκδοση διαβατηρίου, ώστε να ελέγχεται η είσοδος των ξένων και να εξορίζονται οι δυσαρεστημένοι. Το 1783 τον διαδέχθηκε ο Μιχαήλ Σούτσος.

Ο γιος του δεύτερου εξαδέλφου του Ιωάννης Καρατζάς έγινε επίσης πρίγκιπας της Βλαχίας (1812-18).
Βέρα Γιόχανσεν

Η Βέρα Γιόχανσεν ("δανικά : Vera Johansen") (25 Σεπτεμβρίου 1921 – 5 Οκτωβρίου 2011) ήταν Δανέζα αθλήτρια της αντισφαίρισης. 

Το 1943 κέρδισε sτο διπλό για πρώτη φορά στο πρωτάθλημα Δανίας, και μέχρι το 1969 είχε κατακτήσει 53 δανικά πρωταθλήματα. Αναλυτικά κατέκτησε 14 στο απλό γυναικών, 24 στο διπλό γυναικών και 15 στο μικτό διπλό. Αγωνίστηκε με την εθνική δανική ομάδα στην πρώτη διοργάνωση του Φεντ καπ το 1963.
Βλάκοβο

Το Βλάκοβο (λατινικό: Vlakovo, κυριλλικό: "Влаково") είναι χωριό στη Βοσνία και Ερζεγοβίνη. Σύμφωνα με την απογραφή του 1991, το χωριό βρίσκεται στον δήμο Ίλιτζα. Σύμφωνα με τα πρώτα αποτελέσματα της απογραφής της Βοσνίας του 2013, στεγάζει πληθυσμό μικρότερο από ή ίσο με 10 κατοίκους.
Έμπα Μέγιερ

Η Έμπα Μέγιερ ("δανικά : Ebba Alexandrine Meyer", 25 Φεβρουαρίου 1899 – 31 Μαΐου 1980) ήταν Δανή αθλήτρια της αντισφαίρισης. 

Το 1921 συμμετείχε στο παγκόσμιο, σε κλειστό χώρο, πρωτάθλημα όπου έφτασε στον τελικό του απλού και έχασε από την Έλσεμπεθ Μπρεχμ, κέρδισε όμως με την ίδια αθλήτρια συμπαίκτρια το διπλό των γυναικών. Θα πρέπει να σημειωθεί ότι μεταξύ των γυναικών ήταν μαζί με την Τζούττα Στίνμπεργκ οι μόνες συμμετοχές από τη Δανία, παρόλο που η διοργάνωση έγινε εκεί. Κέρδισε μεταξύ 1921 και 1926 έξι πρωταθλήματα Δανίας στο απλό γυναικών, δύο στο διπλό γυναικών και τρια στο μικτό διπλό.

Στο γήπεδο της αντισφαίρισης γνώρισε τον μετέπειτα σύζυγό της, επίσης παίκτη της αντισφαίρισης, Πολ Φρέντιχ Χέιντνσμπεν (1899-1973), ο οποίος ήταν Γερμανός ανταποκριτής και ήρθε στη Δανία από το Ρόστοκ, το 1920.
Κάρολος Μέρλιν

Ο Κάρολος Μέρλιν (Charles Louis William Merlin) (1821 - ;) ήταν Βρετανός τραπεζίτης και γαιοκτήμονας.
Εφταντισέ Χατούν

Η Εφταντισέ Χατούν (Τούρκικα: "Eftandise Hatun", γνωστη και ως "Εφτεντιζέ" ή "Αφταντισά") ήταν η σύζυγος του σουλτάνου Ορχάν της Οθωμανικής Αυτοκρατορίας.

Ο πλήρης τίτλος ήταν: Devletlu İsmetlu Eftandise Hatun Aliyyetü'ş-Şân Hazretleri

Το Εφέντι, αναγνωρίστηκε ως "Εφτεντιζέ" στο αρχείο μιας επιχορήγησης γης που έκανε ο Ορχάν, ως σύζυγος της. Μπορεί να ήταν ξαδέρφη του Ορχάν, κόρη του αδελφού του Ορχάν, του Γκιουντιούζ. Αν ήταν κόρη του Γκιουντιούζ, αυτός ο γάμος λειτουργήσε για να σφραγίσει την πίστη του Γκιουντιούζ στον σουλτάνο Οσμάν Α΄. Ο Κεπετζιόγλου δηλώνει, ίσως με βάση τα ιστορικά στοιχεία του τόπου, η Εφταντισέ ήταν κόρη του Ακμπασλού Μαχμούτ Άλπ, αλλά δεν είχε καμία σχέση με τον Ορχάν. Στην πράξη που δημοσιεύθηκε από το Ουζουντσαρσιλί («Ίδρυμα Γαζή Ορχάν Μπέη»), αναφέρεται ως κόρη του Ακμπασλί.
Αστέρας του βαν Μάανεν

Ο Αστέρας του βαν Μάανεν ("van Maanen's Star"), ή πιο επίσημα Van Maanen 2, είναι ένας λευκός νάνος. Είναι δηλαδή ένα πυκνό και συμπαγές αστρικό υπόλειμμα («αστρικό πτώμα»), που δεν παράγει πλέον ενέργεια και προέκυψε από τον θάνατο ενός αστέρα όχι μεγάλης μάζας. Η μάζα του είναι το 68% της ηλιακής, ενώ η διάμετρός του ελάχιστα μεγαλύτερη από αυτή της Γης. Από όλους τους γνωστούς λευκούς νάνους, ο Αστέρας του βαν Μάανεν είναι ο τρίτος πλησιέστερος στη Γη, απέχοντας μόλις 13,9 έτη φωτός. Είναι επίσης ο κοντινότερος γνωστός λευκός νάνος που ΔΕΝ αποτελεί μέλος διπλού αστρικού συστήματος, αφού οι δύο πλησιέστεροι αυτού είναι μέλη των συστημάτων του Σειρίου και του Πρόκυνα. Ανακαλύφθηκε το 1917 από τον Αμερικανό (ολλανδικής καταγωγής) αστρονόμο Αντριάν βαν Μάανεν. Ο Αστέρας του βαν Μάανεν υπήρξε ο τρίτος λευκός νάνος που ταυτοποιήθηκε ως τέτοιος, μετά τον 40 Ηριδανού B και τον Σείριο B.
Άλεκ Μπάλντουιν

Ο Άλεκ Μπάλντουιν ("Alexander Rae Baldwin III", 3 Απριλίου 1958) είναι Αμερικανός ηθοποιός, παραγωγός και συγγραφέας. Μέλος της οικογένειας Μπάλντουιν, ο μεγαλύτερος από τέσσερις αδερφούς που είναι όλοι ηθοποιοί (Ντάνιελ, Ουίλιαμ Στίβεν Μπάλντουιν).

Ο Μπάλντουιν κέρδισε την αναγνώριση του κοινού μετά την εμφάνισή του στις σεζόν 6 και 7 του τηλεοπτικού δράματος Knots Landing του CBS, στον ρόλο του Joshua Rush. Έχει παίξει τόσο σε πρωταγωνιστικούς όσο και σε δευτερεύοντες ρόλους σε ταινίες όπως η φανταστική ταινία "Σκαθαροζούμης" ("Beetlejuice, 1988"), το θρίλερ δράσης "The Hunt" (1990), την ρομαντική κωμωδία "The Marrying Man" (1991) και τις δυο ταινίες του Μάρτιν Σκορτσέζε - το βιογραφικό "The Aviator" (2004) και το νουάρ δράμα "Ο Πληροφοριοδότης" (2006). Η ερμηνεία του στο ρομαντικό δράμα "The Cooler" το 2003 τού χάρισαν μια υποψηφιότητα για το Όσκαρ Β' Ανδρικού Ρόλου.

Από το 2006 έως το 2013 ο Μπάλντουιν πρωταγωνίστησε ως Τζακ Ντόναχιου στην κωμική σειρά "30 Rock" του NBC για την οποία έχει κερδίσει τρεις Χρυσές Σφαίρες, δυο Βραβεία Έμμυ και επτά Βραβεία Σωματείου Ηθοποιών. Έγινε ο άνδρας ηθοποιός με τα περισσότερα SAG Awards.

Στην τηλεόραση έχει εμφανιστεί και στις σειρές: "Τα Φιλαράκια", "Nip/Tuck", "Will & Grace" και "Νόμος και Τάξη: Ειδική Ομάδα". Έχει δώσει τη φωνή του στο "Μαδαγασκάρη 2", Τόμας το Τρενάκι και "The Simpsons".

Στον κινηματογράφο πρωταγωνίστησε στην πέμπτη έκδοση της σειράς "Επικίνδυνη Αποστολή", αυτή η ταινία κυκλοφόρησε στις 31 Ιουλίου 2015. Το 2009 ήταν μαζί με τον Στιβ Μάρτιν παρουσιαστής των Βραβείων Αμερικανικής Ακαδημίας Κινηματογράφου.

Είναι αρθρογράφος για την The Huffington Post. Έχει λάβει παγκόσμια αναγνώριση για τις μιμήσεις του Προέδρου Τραμπ που κάνει στην μεγαλύτερη σε διάρκεια σειρά Saturday Night Live, τόσο κατά τις προεδρικές εκλογές των ΗΠΑ το 2016 όσο και μετά την εκλογή του Τραμπ.
Πάουλους Μπορ

Ο Πάουλους Μπορ (ολλανδικά: "Paulus Bor", ΄Άμερσφοορτ, π. 1601 - Άμερσφοορτ, 10 Αυγούστου 1669) ήταν Ολλανδός ζωγράφος της Χρυσής Ολλανδικής Εποχής στη ζωγραφική.
Χεζάρφεν Αχμέτ Τσελεμπή

Ο Χεζάρφεν Αχμέτ Τσελεμπή () ήταν θρυλικός Οθωμανός αεροπόρος από την Κωνσταντινούπολη, ο οποίος εμφανίζεται στα γραπτά του οδοιπόρου Εβλιγιά Τσελεμπή να πραγματοποιεί σταθερή μη τροφοδοτούμενη πτήση.
Λαγκάρι Χασάν Τσελεμπή

Ο Λαγκάρι Χασάν Τσελεμπή () ήταν θρυλικός Οθωμανός αεροπόρος, ο οποίος σύμφωνα με την μοναδική αναφορά που γράφηκε από τον οδοιπόρο Εβλιγιά Τσελεμπή, πραγματοποίησε επιτυχημένη επανδρωμένη πτήση με πύραυλο.
Ζακ Γκραγκιγιό

Ο Ζακ Γκραγκιγιό ("γαλλικά : Jacques Georges Grandguillot") στον ελληνικό τύπο της εποχής αναφέρεται με το όνομα "Ζούλ Γκραγκιγιό". Ήταν Γαλλοαιγύπτιος αθλητής της αντισφαίρισης, γεννημένος στην Αίγυπτο με Γαλλική καταγωγή.

Είχε συμμετάσχει με την Αίγυπτο στα Κύπελλα Ντέιβις του 1929, 1930, 1931 1932 και 1947 και έχοντας ρεκόρ 8 νίκες και 4 ήττες. Συμμετείχε στο Ρολάν Γκαρός με τη σημαία της Γαλλίας το 1928, 1929, 1930 και το 1932. Στο Γουίμπλεντον το 1929, 1930 και το 1932. Είχε συμμετάσχει στις συναντήσεις μεταξύ Καΐρου και Αλεξάνδρειας και σε πολλά άλλα ανά την Ευρώπη τουρνουά.

Στο Πρωτάθλημα αντισφαίρισης Ανατολικής Μεσογείου ήταν δεύτερος στο μονό το 1932 όπου έχασε στον τελικό από τον Τζιρό Σάτο. Στο διπλό αντρών ήταν δεύτερος το 1931 με συμπαίκτη τον Άχμεντ Σουκρί και δεύτερος το 1932 με συμπαίκτη τον αδελφό του Πιέρ Γκραγκιγιό. Στο μεικτό διπλό ήταν πρώτος το 1931 και το 1932.
Τζανμπαττίστα ντελα Πόρτα

Ο Τζανμπαττίστα ντελα Πόρτα (, ) (1535; – 4 Φεβρουαρίου 1615), γνωστός και ως Τζοβάννι Μπατίστα ντελα Πόρτα (Giovanni Battista Della Porta) ήταν Ιταλός λόγιος, πολυμαθής και θεατρικός συγγραφέας ο οποίος έζησε στη Νάπολη την περίοδο της Επιστημονικής Επανάστασης και της Μεταρρύθμισης.

Ο Τζανμπαττίστα ντελα Πόρτα πέρασε το μεγαλύτερο μέρος της ζωής του πραγματοποιώντας επιστημονικές προσπάθειες. Επωφελήθηκε από την άτυπη εκπαίδευση από οικοδιδασκάλους και επισκέψεις σε περίφημους λόγιους. Το πρώτο του γνωστό έργο, που εκδόθηκε το 1558, είχε τίτλο "Magiae Naturalis (Φυσική Μαγεία)." Στο βιβλίο αυτό κάλυψε πληθώρα θεμάτων που ο ίδιος ερεύνησε, συμπεριλαμβανωμένων των: αποκρυφισμός, αστρολογία, αλχημεία, μαθηματικά, μετεωρολογία, και φυσική φιλοσοφία. Ακόμη, αναφέρεται ως «καθηγητής των μυστικών».
Buck Rogers

Ο Buck Rogers (ελληνικά: Μπακ Ρότζερς) είναι φανταστικός χαρακτήρας αμερικανικής παραγωγής που δημιουργήθηκε από τον Φίλιπ Φράνσις Νόουλαν. Είναι πρωταγωνιστής της νουβέλας "Armageddon 2419 A.D." και έχει εμφανισθεί σε διάφορα μέσα (κόμικς, κινηματογράφος κλπ).

Σαν βασικός χαρακτήρας μιας ιστορίας επιστημονικής φαντασίας εμφανίσθηκε για πρώτη φορά τον Αύγουστο του 1928 στο περιοδικό "Amazing Stories" με το όνομα «"Antony"», ενώ μια δεύτερη εμφάνισή του ακολούθησε στο τεύχος Μαΐου του 1929 με τίτλο: "The Airlords of Han". Ακολούθως, ο Νόουλαν, σε συμφωνία με την εταιρεία John F. Dille Company, αποφάσισαν να καθιερώσουν το χαρακτήρα ως ήρωα κόμικ στριπ. Την εικονογράφηση ανέλαβε ο καλλιτέχνης Dick Calkins, με την εντολή να ξεκινήσει τη σειρά απ’ το σημείο που τερματιζόταν η αρχική νουβέλα, ενώ παράλληλα το όνομα του ήρωα άλλαξε σε «"Buck"». Στις 7 Ιανουαρίου του 1929 η σειρά έκανε την πρώτη της εμφάνιση μέσω εφημερίδας. Μεταγενέστερες εμφανίσεις του χαρακτήρα καταγράφηκαν στο σινεμά, στο ραδιόφωνο και στην τηλεόραση με αποτέλεσμα ο Buck Rogers να καθιερωθεί σαν μέρος της Αμερικανικής λαϊκής κουλτούρας. Οι Αμερικανοί, μέσω της σειράς αυτής, εξοικειώθηκαν με τις κατακτήσεις της διαστημικής τεχνολογίας του 20ού αιώνα και αντιμετώπισαν το αχανές σύμπαν σαν κάτι γνώριμο και φιλικό. Με τον τρόπο αυτό, η εξερεύνηση του διαστήματος απόκτησε μια εκπροσώπηση στα μέσα μαζικής ψυχαγωγίας και ο πρωταγωνιστής της ιστορίας πήρε τη δική του θέση στη φανταστική λογοτεχνία, ακολουθώντας τα βήματα των ηρώων διάσημων συγγραφέων του είδους, όπως ο Ιούλιος Βερν, ο Χ. Τζ. Γουέλς ή ο Έντγκαρ Ράις Μπάροουζ.